Kthehen në SHBA japonezo-amerikanët
Kriza bërthamore në Japoni detyron dhjetëra vetë të strehohen në SHBA
Kriza bërthamore në Japoni po detyron shumë japonezë dhe amerikanë me banim në atë vend, të kërkojnë strehim tek miqtë e të afërmit në Shtetet e Bashkuara. Shumë prej tyre thonë se nuk do kthehen në Japoni deri kur gjendja e sigurisë të jetë përmirësuar. Zëri i Amerikës bisedoi me disa prej tyre në momentin kur mbërritën në aeroportin e Los Anxhelosit: Në një nga aeroportet më të ngarkuara të botës, për këta udhëtarë nga Japonia mbërritja është më tepër se thjesht gëzimi i takimit me të afërmit: Lindsay Sakamoto, i shoqi dhe miqtë e tyre jetojnë pranë Tokios. Ata nuk donin të vinin në Los Anxhelos dhe të largoheshin nga familja. Por kriza bërthamore ishte një kërcënim real: Kai Odagiri ka një djalë 2 vjeç, prandaj vendosi të zgjedhë sigurinë në Shtetet e Bashkuara tek e motra. Megjithëse këta udhëtarë kanë një ndjesi çlirimi që tani ndodhen në Shtetet e Bashkuara, tmerri i tërmetit ende është i pranishëm. Lyle Carr ka kaluar një numër tërmetesh. Por ky ishte ndryshe: Shumë nga këta udhëtarë janë mirënjohës që kanë miq dhe të afërm që i presin në Shtetet e Bashkuara, por urojnë që një ditë të kthehen në një Japoni të sigurtë.